Държавен вестник, бр. 73, 2010 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  73
оферентите  –  чуждестранни лица, трябва 
да представят документ за правосубектност 
съгласно националното им законодателство;
8. банкови такси и разходи, свързани с 
гаранции; 
9. частта от разходите за подготовка на 
проекта, инженерни проучвания, оценки, 
анализи, включително финансови анализи и 
изготвяне на технически проект и/или тех­
нологичен проект, които са на стойност над 
5 на сто от размера на общите допустими 
разходи по проекта; 
10. закупуването на техника и оборудване 
втора употреба;
11. плащане в натура;
12. лизинг извън рамките на срока на изпъл­
нение на инвестицията и остатъчна стойност, 
която не става притежание на бенефициента;
13. прехвърляне на участие в търговски 
дружества;
14. закупуване на земя, която няма пряка 
връзка с дейността;
15. разходи за изграждане на жилищни 
помещения и сгради; 
16. закупуване на транспортни средства с 
изключение на посоченото в чл. 13, ал. 1, т. 3; 
17. инвестиции във възобновяеми енер­
гийни източници, които не обслужват пряко 
дейността на кандидата;
18. закупуване на съществуващи сгради и 
прилежаща инфраструктура;
19. инвестиции, които не са свързани с 
дейността на финансирания проект.
Г л а в а  т р е т а
РЕД ЗА ПРЕДОСТАВЯНЕ НА БЕЗВЪЗ­
МЕЗДНА ФИНАНСОВА ПОМОЩ
Чл. 15. (1) Започването и приключването 
на приема на заявления за кандидатстване 
се определят със заповеди на изпълнителния 
директор на ИАРА.
(2) Заповедите по ал. 1 се обявяват 15 
работни дни преди датата на започване и 20 
работни дни преди датата на приключване на 
приема на заявления за кандидатстване на 
електронните страници на ИАРА, на ОПРСР 
и на общодостъпно място в ИАРА и в сек­
торите на регионалните центрове на ИАРА.
Чл. 16. (1) Кандидатите подават заявление 
за кандидатстване съгласно приложение № 1 в 
секторите на регионалните центрове на ИАРА 
по място на извършване на инвестицията.
(2) За проекти, за които мястото на извърш­
ване на инвестицията попада в териториалния 
обхват на повече от един от секторите на ре­
гионалните центрове на ИАРА, заявлението 
за кандидатстване се подава в един от тях.
(3) Заявлението за кандидатстване се подава 
лично от кандидата, от законния представител 
на кандидата и/или от упълномощено от него 
лице, което представя изрично нотариално 
заверено пълномощно за кандидатстване пред 
ИАРА за отпускане на безвъзмездна финансова 
помощ от ЕФР. 
(4) Заявлението за кандидатстване и всички 
придружаващи го документи трябва да отго­
варят на следните изисквания: 
1. да се представят в оригинал и/или но­
тариално заверено копие или копие, заверено 
от кандидата, подредени по реда съгласно 
приложение № 1; в случай на представяне на 
заверени от кандидата или от упълномощено 
от него лице копия на документи техните 
оригинали се представят за преглед от слу­
жител на ИАРА;
2. да се представят на български език; в 
случаите, когато оригиналният документ е 
изготвен на чужд език, той трябва да бъде при­
дружен с превод на български език, извършен 
в съответствие с Правилника за легализациите, 
заверките и преводите на документи и други 
книжа (ДВ, бр. 73 от 1958 г.) и Конвенцията 
за премахване на изискването за легализация 
на чуждестранни публични актове (ДВ, бр. 
45 от 2001 г.).
(5) При подаване на документите в сектор 
на регионален център на ИАРА в присъствието 
на кандидата се извършва опис на приложените 
към заявлението за кандидатстване документи.
(6) При непълнота на документите заявле­
нието за кандидатстване се връща на канди­
дата за отстраняване на непълнотите заедно 
с копие от контролен лист с отбелязаните 
непълноти.
(7) В случаите по ал. 6 заявлението за 
кандидатстване в представения вид може да 
бъде регистрирано в ИАРА, ако кандидатът 
писмено декларира, че е запознат с резултата 
от проверката и изрично изрази желанието 
си то да бъде прието.
(8) При приемане и регистриране на заяв­
лението за кандидатстване се издава входящ 
номер на заявлението за кандидатстване.
Чл. 17. (1) В срок до два месеца от реги­
стриране на заявлението за кандидатстване 
ИАРА – София: 
1. извършва административни проверки на 
представените документи, заявените данни и 
други обстоятелства, свързани със заявлението 
за кандидатстване;
2. извършва проверка на място;
3. одобрява или отхвърля заявлението за 
кандидатстване на база съответствието на 
заявлението за кандидатстване със:
а) целите, дейностите и изискванията на 
тази наредба и критериите за избор на про­
екти съгласно приложение № 3, приети от 
Комитета за наблюдение на ОПРСР;
б) гарантирания бюджет съгласно чл. 6.